**INTEGRÁLT IRÁNYÍTÁSI RENDSZER**

**MUNKAUTASÍTÁS**

**Hepatitis C kezelésére szolgáló gyógyszerek kezelésének eljárásrendje**



|  |  |
| --- | --- |
|  |  |
| **Készítette:** | Dr. Horváth István László | osztályvezető | dátum:2024.06.18. |
| **Ellenőrizte:** | Dr. Bartus Gábor | MIR-vezető | dátum:2024.06.18. |
| **Jóváhagyta:** | Dr. Zelkó Romána | igazgató | dátum:2024.06.18. |

**tartalomjegyzék**

[1. A munkautasítás célja 3](#_Toc87867470)

[2. A munkautasítás érvényesSégi területe 3](#_Toc87867471)

[3. Fogalmak meghatározása 3](#_Toc87867472)

[4. A munkautasítás leírása 3](#_Toc87867473)

[5. Hivatkozások, felhasznált irodalom 4](#_Toc87867474)

[6. Mellékletek, adatlapok jegyzéke 4](#_Toc87867475)

# 1. A munkautasítás célja

Az Egyetemi Gyógyszertár Gyógyszerügyi Szervezési Intézet (EGYGYSZI) Hepatitis C kezelésére szolgáló gyógyszerek kezelésének szabályozása.

# 2. A munkautasítás érvényesSégi területe

Az EGYGYSZI minden telephelyére érvényes

# 3. Fogalmak meghatározása

Különkeretes gyógyszer: az egészségbiztosítási szerv és a gyártó/forgalmazó/szállító által megkötött külön szerződés szerinti közbeszerzési árhoz nyújtott külön jogszabály szerinti támogatásban részesülő gyógyszer;

Az Intézet minőségirányítási kézikönyvében foglaltak szerint.

# 4. A munkautasítás leírása

A különkeretes gyógyszerek körét a gyógyszerhatóanyag és a betegségcsoport megjelölésével az egészségügyért felelős miniszter az államháztartásért felelős miniszterrel egyetértésben rendeletben határozza meg. A kijelölt centrumokat és az indikációkat a Nemzeti Egészségbiztosítási Alapkezelő (NEAK) teszik közzé.

A különkeretes gyógyszerek kezeléséhez regisztrálni szükséges a Különkeret Centrum Rendszerbe (KCR), amelyet a NEAK Ártámogatási Főosztályánál lehet kezdeményezni.

A kezelő orvos által, a Hepatitis Regiszterben ([www.hepreg.hu](http://www.hepreg.hu)) jóváhagyott terápiák jelennek meg a KCR felületen.

A gyógyszerek megrendelését a nagykereskedőktől a NEAK végzi a tárgyhónap elején. Kiszállításuk várhatóan a tárgyhónap közepén történik meg a centrumhoz tartozó EGYGYSZI telephely részére. Amennyiben másik telephelyre történik meg a gyógyszerek kiszállítás, gyógyszereket karanténba szükséges helyezni, és az adott részleg felveszi a kapcsolatot a többi centrum telephellyel a szállítmányt illetően.

A gyógyszerek a mellékelt szállítólevelen érkeznek a nagykereskedőktől az intézeti gyógyszertába. Tételes átvétel után a szállítmányt haladéktalanul be kell vételezni a KCR felületen. Egy szállítmánnyal több beteg gyógyszere is érkezhet. Bevételezést követően a gyógyszereket külön szükséges tárolni, a megfelelő körülmények között. Az érkezett gyógyszereket be kell vételezni a MedSol tételes (EG14) raktárába.

A különkeretes gyógyszerek kiadása az intézeti gyógyszertárból, vagy gyógyszerszobából történik. Csak azok a gyógyszerek adhatóak ki a beteg részére, amelyet a NEAK előzetesen jóváhagyott, és a felületen sárgával kiemelve, „kiadható” státuszba került. Amennyiben nincs ez a megjelölés, vagy pirossal van kiemelve a kezelési nap, úgy nem adható ki a gyógyszer. A gyógyszert az orvos vényen keresztül rendeli meg, és meg kell felelnie a vényfelírás általános szabályainak. A gyógyszerek kiadásánál figyelembe kell venni a FEFO-FIFO elvet. Az átvételt a beteg a recepten történő aláírásával igazolja. A kiadást követően a kiváltás tényét rögzíteni szükséges a KCR felületen minél hamarabb, de legkésőbb az adott hónap utolsó munkanapjáig. (a kezelési nap zölddel lesz kiemelve, „kiadott” státusz) Továbbá a kiadást a centrum részére a MedSol rendszerben is el kell végezni.

A centrum készletéről a tárgyhónapot követő 5. munkanapig vissza kell igazolni a KCR felületen.

A gyógyszerek intézmények közötti, illetve Semmelweis Egyetem centrumai közötti átadását a NEAK intézi az érintett intézmények tájékoztatásával. Az átadást a KCR rendszerből generált átadás-átvételi papíron szükséges dokumentálni. Külsős centrum esetén a NEAK felveszi a nagykereskedővel a kapcsolatot az átszállítás ügyében.

A gyógyszerek selejtezésére NEAK tájékoztatás alapján kerülhet sor, a KCR felületen történő dokumentálással.

# 5. Hivatkozások, felhasznált irodalom

2006. évi XCVIII. törvény

# 6. Mellékletek, adatlapok jegyzéke